Wuppertal svevebane

Wuppertal svevebane (tysk: Wuppertaler Schwebebahn) er en hengebane i Wuppertal, Tyskland, der jernbanevognene henger under skinnen. Banen er designet av Eugen Langen og banens offisielle navn er Einschienige Hängebahn System Eugen Langen. Banen ble bygget i 1900, åpnet i 1901 og er fremdeles i bruk som en del av byens transportsystem. Den er verdens eldste énskinnebane.Hengebanen har en rute på 13,3 km. Ti kilometer av banen henger omtrent 12 m over elven Wupper mellom Oberbarmen og Sonnborner Straße, og 3,3 km går 8 m over bygatene mellom Sonnborner Straße og Vohwinkel. Banen krysser motorveien A46. Hele turen tar omtrent 30 minutter. Svevebanen opereres av Wuppertaler Stadtwerke (WSW) som en del av Verkehrsverbund Rhein-Ruhr (VRR). I 2003 hadde strekningen 23 millioner passasjerer. Det er gjennomsnittlig 75000 reisende pr. dag på hverdager.


== Historie ==

Wuppertal svevebane hadde en modell. I 1824 presenterte Henry Palmer fra England et jernbanesystem forskjellig fra alle tidligere konstruksjoner. Det besto av en liten bane der hengende vogner ble dradd av hester.
Friedrich Harkort, en berømt tysk industrileder og politiker, elsket idéen. Han fikk bygget en prøvebane i Elberfeld i 1826. Bystyret ble interessert, først og fremst for å kunne transportere kull, men planene om en bane ble ikke iverksatt.
Den hengende jernbanen som til slutt ble bygget ble planlagt og testet av ingeniøren Carl Eugen Langen i Köln på 1880-tallet. Byggingen av den nåværende Wuppertal Schwebebahn begynte i 1898. Vilhelm II av Tyskland deltok på en prøvetur i oktober 1900 i Keiservognen (Kaiserwagen). Denne vognen brukes fortsatt ved spesielle anledninger. 
Banen åpnet offisielt i 1901, mens den siste strekningen åpnet i 1903. Kostnaden kom på 16 millioner goldmark, og det ble brukt 19200 tonn stål. Under andre verdenskrig ble banen betydelig skadet, men klarte å åpne igjen så tidlig som i 1946. Modernisering av banen har pågått fra 1997.


== Stasjoner ==
Oberbarmen – endestasjon i øst
Wupperfeld
Werther Brücke
Alter Markt
Adlerbrücke
Loher Brücke
Völklinger Straße
Landgericht
Kluse
Hauptbahnhof
Ohligsmühle
Robert-Daum-Platz
Pestalozzistraße
Westende
Varresbecker Straße
Zoo/Stadion
Sonnborner Straße
Hammerstein
Bruch
Vohwinkel – endestasjon i vest


== Galleri ==

		
		
		
		
		
		
		
		
		
		
		


== Litteratur ==
Dieter Höltge: Straßen- und Stadtbahnen in Deutschland, Band 5, Bergisches und Siegerland von Wuppertal bis Bonn.' EK-Verlag, Freiburg 1996, ISBN 3-88255-333-2
Herbert Günther: Die Wuppertaler Schwebebahn. Erfurt 2004
Kurt Schnöring: Die Wuppertaler Schwebebahn, Fotografien und Geschichte. Gudensberg-Gleichen 2002
Walter Schwaegermann (Hrsg.): Das Beste von der Schwebebahn in 50 Jahren. Wuppertal 1958
Heinz Wolff: Als wenn'ste schwebst. Geschichte(n) und Bilder von der Schwebebahn. Wuppertal 1976
Landeskonservator Rheinland, Hans-Fried Schierk und Norbert Schmidt: Die Schwebebahn in Wuppertal. Köln 1985
Yuhym Shklovsky: Brücken in Wuppertal; Berlin: Regine Dehnel, 2008, ISBN 978-3-9811352-5-1
Wolfgang Bilstein: Technisches Informationssystem zur Planung und Instandhaltung der Wuppertaler Schwebebahn (Teil II). in Der Stahlbau, Februar 2000, n. 2 v. 69
Lothar Bremer: Technisches Informationssystem zur Planung und Instandhaltung der Wuppertaler Schwebebahn. in Der Stahlbau, März 1998, n. 3 v. 67
Zentralblatt der Bauverwaltung XIX. 1899, Nr. 102 = S. 617-620 S. 619 Die einschienige Schwebebahn Barmen–Elberfeld–Vohwinkel
Zentralblatt der Bauverwaltung XX. 1900, Nr. 81 = S. 489-496 S. 494 Die Schwebebahn Barmen–Vohwinkel
Zentralblatt der Bauverwaltung XX. 1900, Nr. 83 = S. 501-508 S. 506 Die Schwebebahn Barmen–Vohwinkel
Zentralblatt der Bauverwaltung XX. 1900, Nr. 85 = S. 513-520 S. 516 Die Schwebebahn Barmen–Vohwinkel
Zentralblatt der Bauverwaltung XX. 1900, Nr. 87 = S. 525-532 S. 527 Die Schwebebahn Barmen–Vohwinkel


== Eksterne lenker ==
(de) Offisielt nettsted 
(en) Offisielt nettsted 
(en) Wuppertaler Schwebebahn – kategori av bilder, video eller lyd på Commons 
(en) Wuppertaler Schwebebahn – galleri av bilder, video eller lyd på Commons  (de) (en)
Schwebebahn Monorail Bilder (de) (en)
Wuppertaler Schwebebahn i Structurae (de) (en) (fr)
Wuppertal svevebane på UrbanRail.Net (en)
The Monorail Society (en)
Bilder av stasjoner (en)